|  |  |
| --- | --- |
| Onboardingguide Toldsystemet | |
| #Decorative |  |
|  | |

|  |
| --- |
| Version 1.1– september 2021 |

Indholdsfortegnelse

[1 Indledning 2](#_Toc82454268)

[1.1 Hvem kan bruge denne guide 2](#_Toc82454269)

[1.2 Formål 2](#_Toc82454270)

[1.3 Tidsestimering 2](#_Toc82454271)

[1.4 Baggrund 3](#_Toc82454272)

[1.4.1 Overblik over Toldsystemets releases 3](#_Toc82454273)

[2 Overordnet system-beskrivelse 4](#_Toc82454274)

[2.1 Sammenhæng mellem system-til-systemløsning og Toldsystemets brugergrænseflade 4](#_Toc82454275)

[2.2 Systemsammenhæng med andre systemer 5](#_Toc82454276)

[2.3 Systemforklaring 5](#_Toc82454277)

[3 Trin 1: Indgå aftale med Toldstyrelsen om onboarding 6](#_Toc82454278)

[3.1 Interessenter 6](#_Toc82454279)

[4 Trin 2: Teknisk implementering 8](#_Toc82454280)

[4.1 Faseopdelt udviklingsforløb 8](#_Toc82454281)

[4.2 Adgang til Toldsystemets testmiljø – TFE 8](#_Toc82454282)

[4.3 Liste over relevante guides og vejledninger 8](#_Toc82454283)

[4.4 6 faser til teknisk implementering 9](#_Toc82454284)

[1. Fase: Skab forbindelse til AS4-gateway (Connectivity): 9](#_Toc82454285)

[2. Fase: Indsend syntaksvalid angivelse 10](#_Toc82454286)

[3. Fase: Udtræk notifikationer 10](#_Toc82454287)

[4. Fase: Håndter fejl og advarsler 11](#_Toc82454288)

[5. Fase: Kør test med bredde 11](#_Toc82454289)

[6. Fase: Implementer støttefunktioner 12](#_Toc82454290)

[5 Trin 3: Brugeradgang til Toldsystemets online brugergrænseflade 13](#_Toc82454291)

[Få adgang til testmiljø og produktion 13](#_Toc82454292)

[5.1.1 Tildeling af roller til Portalløsningen 13](#_Toc82454293)

[5.1.2 Hvorfor bruge Toldsystemets brugergrænseflade 13](#_Toc82454294)

[6 Trin 4: Fejlrettelser 14](#_Toc82454295)

[7 Beskrivelse af angivelsestyper 15](#_Toc82454296)

[7.1 H7 15](#_Toc82454297)

# Indledning

## Hvem kan bruge denne guide

Denne guide er en gennemgang og beskrivelse af, hvilke trin virksomheder skal igennem for at kunne bruge Toldsystemet. Guiden er udarbejdet af Udviklings- og Forenklingsstyrelsen (UFST), som har ansvaret for udviklingen af systemet. Toldstyrelsen står for den toldfaglige onboarding.

Guiden er hovedsagelig målrettet virksomheder, der gerne vil gøre brug af Toldsystemet via en system-til-systemløsning. Guiden omhandler også onboarding til Toldsystemet online brugergrænseflade som oftest vil blive anvendt i sammenhæng med system-til-systemløsningen. Eks. til søgninger.

Guiden her fokuserer primært på den tekniske onboarding. Det er derfor vigtigt at påpege at virksomheden selv orienterer sig i de toldfaglige ændringer som EUTK-lovgivningen afføder.

I nuværende version af dokumentet er fokus på importangivelser - specifikt H7. Toldsystemet vil på sigt håndtere alle import-, eksport- og transitangivelser.

I tillæg til denne guide findes der links til en række tekniske dokumenter, der detaljerer de trin man som virksomhed skal igennem for at fuldføre en succesfuld onboarding.

## Formål

Formålet med guiden er at tydeliggøre omfanget og indholdet af onboarding til Toldsystemet.

Guiden gennemgår 4 hovedtrin, med konkrete handlinger, der skal gennemføres for at opnå en succesfuld onboarding til Toldsystemet.

De 4 overordnede trin er:

1. Indgå aftale med Toldstyrelsen om onboarding
2. Teknisk implementering som omfatter følgende faser:
   1. Skab forbindelse til AS4-gateway
   2. Indsend syntaksvalid angivelse
   3. Udtræk notifikationer
   4. Håndter fejl og warnings
   5. Kør test med bredde
   6. Implementer støttefunktioner
3. Brugeradgang til Toldsystemets online brugergrænseflade
4. Fejlrettelser

## Tidsestimering

Onboarding til brug af Toldsystemet er mere end en it-implementering. Nye angivelsestyper og regler betyder også ændrede processer for virksomheden i øvrigt, hvilket er vigtigt at være opmærksom på. Det er estimeret, at der skal påregnes at det vil tage ca. tre måneder at gennemføre disse trin i den tekniske onboarding. Det anbefales især, at der afsættes god tid til at teste. Forløbet kan dog sagtens være længere, hvis der er mange angivelsestyper, der skal implementeres.

## Baggrund

Alle EU-lande skal leve op til en ny forordning på toldområdet, også kendt som EU-toldkodekset (EUTK). Målet med EUTK er at opnå bedre og mere ensartet kvalitet i den europæiske toldbehandling.

I Danmark betyder det, at de eksisterende IT-systemer for told skal udskiftes. De nye IT-systemer bliver sat i drift frem mod 2025, og ligesom resten af EU-landene, følger Danmark EU’s *Multi Annual Strategic Plan* (MASP) for, hvornår de enkelte toldsystemer skal idriftsættes.

Det første system, som idriftsættes, er Toldsystemet. Den første release for programmet var den nye *e-handelsløsning (H7)*.

Dernæst følger:

* *Fri omsætning*
* *Særlige procedurer*
* *Midlertidig opbevaring*

Planlagt idriftsættelse for disse releases er ultimo 2022.

### Overblik over Toldsystemets releases

Et billede, der indeholder bord

Automatisk genereret beskrivelse

**Release 1 – Import H7**

Release 1 trådte i kraft den 1. juli 2021 og omfattede angivelsestyperne H7 og I2. For at se mere om H7 angivelsen gå til *Beskrivelse af angivelsestyper*.

**Release 2 – Import øvrige angivelser**

Release 2 træder i kraft ultimo 2022. Releasen omfatter angivelsestyperne H1/H2/H3/H4/H5/H6, I1 og G3/G4/G5 angivelserne. Det vil også være muligt at bruge MIO og MIG fra dette tidspunkt.

**Release 3 – Eksport og EU-forsendelse**

Release 3 træder i kraft den 1. december 2023 som omfatter angivelser vedrørende eksport og EU-forsendelse (transit).

For mere information, se denne side på skat.dk <https://www.toldst.dk/nye-systemer/>

# Overordnet system-beskrivelse

## Sammenhæng mellem system-til-systemløsning og Toldsystemets brugergrænseflade


Det nye toldsystem Toldsystemet kan tilgås enten via virksomhedens eget toldsystem, som en system-til-systemløsning eller via Toldsystemets brugergrænseflade, ligesom det er muligt med det nuværende importsystem. Det er derfor muligt at indsende angivelse på to forskellige måder. Hvis virksomheden ikke laver mange angivelser, vil Toldsystemets brugergrænseflade være den bedste løsning. Se *Trin 3: Brugeradgang til Toldsystemets online brugergrænseflade* for mere information om brugergrænsefladen. Har virksomheden mange angivelser, vil det være mest hensigtsmæssige at have en system-til-systemløsning og følge denne onboardingguide.

Tegningen nedenfor viser de 2 indgange:

* En rettet mod virksomheder der har få angivelser, som manuelt kan indrapportere via portalløsningens onlinedel
* En anden til virksomheder med mange angivelser, hvorved en teknisk system-til-systemintegration vil sikre strømlinet afsending.

Udgangspunktet er at alle systemets funktioner kan udføres gennem begge indgange. Så i princippet kan virksomheden vælge enten at gøre brug af en af indgangene eller begge. Hvis kunden vælger en teknisk integration, vil angivelserne blive sendt igennem en AS4 gateway ind til Toldsystemets backendsystem.

Selvom man har en system-til-systemintegration, vil man dog ofte også vælge at have adgang til onlinedelen. Om ikke andet for at kunne fremsøge status på angivelser der.



## Systemsammenhæng med andre systemer

Toldsystemet har systemsammenhæng med en række andre systemer. Det er vigtigt at forholde sig til disse sammenhænge og integrationer, da det kan påvirke diverse arbejdsgange.

Det vigtigste system at være opmærksom på er om virksomhedens brug af Manifest systemet påvirkes af de nye angivelsestyper. Dette kan Toldstyrelsen hjælpe med at besvare. Se kontaktinfo senere.

**Sammenhæng mellem det gamle importsystem og toldsystemet**

Der er *ingen* sammenhæng mellem det gamle importsystem og det nye Toldsystemet. Det vil sige at angivelser der er startet i det gamle system også skal afsluttes her. Det er heller ikke muligt at fremsøge angivelser lavet i det nye system i det nuværende importsystem og vice versa. Det er således 2 helt adskilte systemer. Det nye Toldsystem har også en webbaseret brugergrænseflade, hvorfor det også er noget man skal sætte sig ind i. Læs mere om brugergrænsefladen for Toldsystemet i *Trin 3: Brugeradgang til Toldsystemets online brugergrænseflade*.

## Systemforklaring

Toldsystemet består af to primære IT-services. En service til indrapportering af angivelser, og en service til udtræk af status på angivelserne. Status rapporteres via notifikationer.

Udover de to primære services, findes der services til at rette angivelser, ugyldiggøre angivelser, samt at godtgøre og fritage angivelsen. Læs *Trin 2: Teknisk implementering* for detaljer.

Diagram

Description automatically generated

# Trin 1: Indgå aftale med Toldstyrelsen om onboarding

For at få mulighed for at onboarde og få adgang til Toldsystemet skal der indgås en aftale med Toldstyrelsen. Det er værd at notere sig, at i dette første step anbefales det at læse hele denne guide igennem, for at danne et overblik over, hvad onboarding til Toldsystemet via system-til-systemløsning kræver.

* **Kontakt Toldstyrelsen for indledende afklaring om onboarding**

Toldstyrelsen kan hjælpe med at afklare hvilket system eller systemer, der er relevant for den enkelte virksomhed. Toldstyrelsen vil underrette UFST om virksomhedens ønske om at benytte de nye toldsystemer. Toldstyrelsen vil ligeledes i samarbejde med virksomheden afklare om der skal laves en system-til-system integration eller om virksomheden alene skal benytte Toldsystemets online brugergrænseflade.

Det er Toldstyrelsens servicedesk, der står for denne indledende kontakt. Servicedesk kan kontaktes på mail [servicedesk@toldst.dk](mailto:servicedesk@toldst.dk) eller på telefon +45 70 15 73 01.

* **Bliv kontaktet af Udviklings- og Forenklingsstyrelsen**

Hvis etablering af en system-til-system integration er den rigtige løsning vil virksomheden blive kontaktet af UFST med henblik på at afklare, hvordan virksomheden planlægger at udvikle den nye systemintegration. Hvis virksomheden gør brug af en softwareleverandør, vil UFST kontakte dem og sørge for at alle har de nødvendige dokumenter til brug for onboardingen.

## Interessenter

I dette afsnit præsenteres de to hovedinteressenter og deres rolle:

**Toldstyrelsen (TOLDST)**

I onboardingprocessen står TOLDST for den toldfaglige onboarding. Det vil sige, at de har viden og relevant information om toldfagligt indhold i en angivelse og hvilke regler virksomheder skal overholde. TOLDST vil derfor også være det første kontaktpunkt for opstart af onboardingprocessen.

TOLDST vil kunne guide til hvilke angivelser og systemer der er relevant for den enkelte virksomhed.

Efter det er afklaret med TOLDST, hvilke systemer, der vil være relevant at onboarde til, vil TOLDST guide til, hvor den nødvendige onboarding-dokumentation findes. Derefter vil TOLDST informere Udviklings- og Forenklingsstyrelsen, omkring virksomhedens ønske om at onboarde.

**Udviklings- og Forenklingsstyrelsen (UFST)**

UFST står for den systemtekniske onboarding i onboardingprocessen. Det vil sige at UFST hjælper med nødvendige dokumenter og materiale så virksomheden, er i stand til både at indsende angivelser via eget toldsystem, og til at bruge Toldsystemets online brugergrænseflade.

Processen starter med at TOLDST informerer UFST om, at en virksomhed gerne vil onboarde til det nye system. Herefter tager UFST kontakt til virksomheden, så der kan planlægges et onboardingforløb. Det vil blandt andet sige, at det skal afklares om virksomheden er egenudvikler eller har en softwareleverandør til opgaven.

Når onboardingforløbet er fastlagt, vil UFST sørge for adgang til et testmiljø og hjælpe med at teste og sikre, at virksomhedens system virker efter hensigten, indtil der er adgang til produktion.

Efter systemet er produktionssat vil det være TOLDST servicedesk, der står for servicerollen.

# Trin 2: Teknisk implementering

## Faseopdelt udviklingsforløb

Det anbefales at der anvendes et trinvist udviklingsforløb. For at gøre fuldt brug af alle Toldsystemets features, kan det tilkoblende IT-system starte med grundlæggende funktionalitet, som efterhånden kan udbygges til de mere avancerede scenarier. Se forslag til de seks faser i figuren nedenfor.



1. Skab forbindelse til AS4-gateway (connectivity)
2. Indsend syntaksvalid angivelse
3. Udtræk notifikationer
4. Håndter fejl- og advarselsscenarier
5. Kør test med bredde
6. Implementer støttefunktioner

## Adgang til Toldsystemets testmiljø – TFE

Alle virksomheder, der ønsker at bruge Toldsystemet får adgang til Toldsystemets testmiljø TFE (Test For Erhverv). Dette sikrer UFST i forbindelse med fase 1.

På TFE gives der mulighed for at indsende angivelser og hente notifikationer. Ligeledes er de nyeste udviklingstiltag tilgængelige på dette miljø således at virksomheden kan teste egen udvikling inden produktionssætning.

En forudsætning for at kunne tilslutte til TFE miljøet er at virksomheden er i besiddelse af et virksomhedscertificat (VOCES). I [Connectivityguiden](https://github.com/skat/dms-public/raw/master/dokumenter/ConnectivityGuide.docx) findes detaljeret beskrivelse af, hvordan adgang etableres.

## Liste over relevante guides og vejledninger

Til brug for udviklere, der skal stå for integrationen og implementere de enkelte angivelsestyper, har vi samlet en række teknisk dokumentation. Overblik over den tekniske dokumentation findes nedenfor. Dokumenterne kan downloades fra [Skats Github](https://github.com/skat/dms-public). Vejledningsmaterialet er som udgangspunkt på engelsk.

Vejledningsmaterialet til system-til-system onboarding omfatter følgende:

|  |  |  |  |
| --- | --- | --- | --- |
| **Dokument** | **Indhold** | **Sektion** | **Lokation** |
| Onboardingguide | Overordnet gennemgang af onboardingforløbet.  Fungerer som ”paraply” for de øvrige tekniske onboardingdokumenter | Dette dokument | [Github](https://github.com/skat/dms-public) |
| Connectivity guide AS4-gateway | Vejledning til forbindelse til AS4-gateway, hvorigennem angivelser sendes og notifikationer hentes. | Fase 1 | [Github](https://github.com/skat/dms-public) |
| Import system guide | Systemteknisk beskrivelse. Bl.a. med overblik over notifikationer, fejlkoder og warnings | Fase 3 | [Github](https://github.com/skat/dms-public) |
| XML-skemaer og annotering | Forklarer brug af XSD for de forskellige angivelsestyper og korrekt forretningsmæssig anvendelse af de enkelte felter | Fase 2 | [Github](https://github.com/skat/dms-public) |
| Test-scenarier og XML-eksempler | XML-eksempler og testscenarier som skal udføres for succesfuld onboarding. | Fase 2, 5 og 6 | [Github](https://github.com/skat/dms-public) |
| Vejledning brugeroprettelse | Vejledning til, hvordan brugeradgang til Toldsystemets onlineløsning oprettes samt tildeling af roller til systemcertifikat | Fase 1 og  *Trin 3 Brugeradgang til.*.. | [Github](https://github.com/skat/dms-public) |
| Vejledning brugerroller | Beskrivelse af hvilke rettigheder de enkelte brugerroller har. | *Trin 3 Brugeradgang til…* | [Github](https://github.com/skat/dms-public) |
| Brugermanual til UI | Beskriver brugergrænsefladen for Toldsystemets onlineløsning | *Trin 3 Brugeradgang til...* |  |
| Klikguides | Trin-for-trin vejledning til udførelse af forskellige funktioner i Toldsystemets brugergrænseflade. | *Trin 3 Brugeradgang til...* |  |

## 6 faser til teknisk implementering

De føromtalte faser til teknisk implementering beskrives kronologisk i nedenstående afsnit.

### Fase: Skab forbindelse til AS4-gateway (Connectivity):

Indsendelse af toldangivelser til Toldsystemet sker via AS4-gateway’en.

System-til-system forbindelse er dybt afhængig af, at dit IT-system både har teknisk adgang, og kan kommunikere med AS4-protokollen. Det omfatter lokalisering og installering af systemcertifikater på både afsender og modtagers IT-system.

[Connectivity guiden](https://github.com/skat/dms-public/raw/master/dokumenter/ConnectivityGuide.docx) beskriver, hvordan der skabes forbindelse til AS4-gateway’en.

Toldsystemets system-til-systemløsning er udstillet til alle virksomheder, som har søgt om adgang, og er blevet godkendt til dette. Yderligere skal virksomheden være i stand til udføre en række tekniske opgaver, der muliggør automatisk indrapportering. Følgende tekniske krav er påkrævet for at foretage denne indrapportering:

1. Positiv bekræftelse på ansøgning afsendt til Toldstyrelsen.
2. Adgang til virksomhedens certifikat (VOCES) der er udstedt af NETS.
3. Adgang til Skats TastSelv Erhverv for tildeling af roller/rettigheder til virksomhedens certifikat. Adgang administreres normalt af virksomhedens NemID administrator.
4. Netværksadgang fra virksomhedens system til Toldstyrelsens system (AS4-Gateway). Se Connectivity guiden for detaljer.
5. Testscenariekørsler der beviser fuldautomatiske kørsler med indrapportering og tilhørende services.

**OBS!** Erfaringsmæssigt er netop virksomhedscertifikat og netværksadgang noget, der kan volde udfordringer, hvorfor det tilrådes at have tidligt fokus på dette område.

### Fase: Indsend syntaksvalid angivelse

Når der er teknisk adgang, kan der påbegyndes udviklingsscenarier, med oprettelse af angivelser. Her bør fokus være på at opbygge syntaktisk valide angivelser, som ikke afvises synkront i AS4-gateway’en. Dette medfører et nærstudie af påkrævede felter, samt disse felters indholdsbegrænsninger.

På [Skats Github](https://github.com/skat/dms-public) findes XML-skemaer, dokumenter med feltbeskrivelser, testscenarier med XML-eksempler og Import System guiden som er nødvendige værktøjer til denne fase.

Toldsystemet foretager to typer validering af indrapporterede angivelser. Først foretages en***syntaks***validering, hvor der sikres at f.eks. talfelter såsom beløbs felter indeholder tal. Dernæst foretages en ***semantisk*** validering hvor felter valideres på tværs. Eksempelvis vil der ifm. import af varer til en privatperson, gennemføres en validering af om alle nødvendige felter med info om personen er udfyldt.

Den syntaktiske validering foretages umiddelbart (synkront) på AS4-gateway’en ved indsendelsen af angivelsen og tilbagemeldes systemteknisk inden for få millisekunder. Den syntaktiske validering fortages mod et såkaldt XML-skema. Dermed: Indrapporterende system udformer en XML-fil, som Toldsystemet kræver er udfyldt korrekt. I modsat fald bliver filen direkte afvist. En XML-syntaks-validering er effektiv, og kan med fordel foretages hos afsender inden afsending, for at sikre fejl fanges tidligt.

Hvis angivelsen passerer den syntaktiske validering bliver angivelsen herefter semantisk valideret, hvor forretningsregler valideres. Den semantiske validering sker asynkront og på baggrund af valideringen udstedes en status – en notifikation – som hentes af operatøren.

### Fase: Udtræk notifikationer

Efter en angivelse er oprettet kan der udtrækkes status – notifikation - for angivelsen. Der er også igennem notifikationer man modtager fejlkoder. De løbende status der gives og mulige fejlkoder, er detaljeret beskrevet i Import systemguiden der findes på [Skats Github her.](https://github.com/skat/dms-public)

Toldsystemet udstiller en service, hvor virksomheder kan udtrække status på deres indsendte angivelser. Status kan udtrækkes, såfremt angivelsen er modtaget på AS4 gateway’en med synkron syntaks status *OK*.

En efterspørgsel på status sker ved at udsøge statusser opstået i et tidsrum, hvormed Toldsystemet synkront tilbagesender et retursvar med alle statusser opstået i det angivne tidsrum. Anbefalet mønster er udsøgning i 5 minutters intervaller, 5 minutter tilbage i tid. Statusser har oplysninger om f.eks. udregnet told og afgifter der bliver pålagt varen ved import.

En angivelses status påvirker også hvilke handlinger man kan lave på en angivelse. Angivelser følger alle et foruddefineret hændelsesforløb, som er beskrevet i [Import systemguiden](https://github.com/skat/dms-public/raw/master/dokumenter/ImportH7SystemGuide.docx).

### Fase: Håndter fejl og advarsler

De fejlsvar der modtages gennem notifikationer skal håndteres af det afsendende IT-system. Dette kan enten ske automatisk, såfremt bestemte fejl har automatisk løsning. Alternativt kan fejl håndteres manuelt. F.eks. ved at indsamle yderligere data om angivelsen.

Toldsystemet producerer også advarsler (warnings). Advarsler er en indikation på at der *muligvis* er et problem med angivelsen. Problemerne løses på samme vis som en direkte fejl, ved typisk at indsamle yderligere informationer omkring angivelsen. I andre tilfælde kan advarsler ignoreres, såfremt det scenarie er tiltænkt, og gøres bevidst.

**Afvisningsnotifikationer**

Mulige statusser produceret af Toldsystemet er de semantiske valideringer af angivelsen. Hvis en regel er brudt, afvises angivelsen, hvilket fremgår af notifikationen med en fejlangivelse. Det er op til den enkelte indsender at rette eventuelle datafejl i angivelsen, og efterfølgende oprette angivelsen på ny.

Så snart en slutstatus leveres af Toldsystemet kan angivelsen markeres færdigbehandlet, og der vil ikke opstå yderligere hændelser.

**Notifikationer med advarsler**

Et eksempel på en advarsel (warning) kan være at der kan være restriktioner på en given varekode.

### Fase: Kør test med bredde

**Testfase: funktionalitet**Når man succesfuldt kan få sine angivelser syntaksvalideret og er i stand til at hente notifikationer skal der testes på forskellige varianter af angivelser på testmiljøet TFE.

UFST har beskrevet en række testscenarier og XML-eksempler til inspiration. Ved gennemførsel af de angivne testscenarier har man sikret at ens eget system kan bruge al den funktionalitet Toldsystemet tilbyder.

Testscenarier og XML-eksempler findes på [Skats Github](https://github.com/skat/dms-public/raw/master/dokumenter/ImportH7SystemGuide.docx).

**Testfase: virksomhedsspecifik testning**Når man har gennemført de testscenarier, der er modtaget fra UFST, er det vigtigt at man laver virksomhedsspecifikke test cases med virksomhedsspecifikt data.

Målet med testscenarierne fra UFST er at sikre, at det er muligt at modtage relevante notifikationer og at det er muligt at indsende angivelser og handlingsanmodninger. Disse testscenarier er derfor generiske, hvorfor det er vigtigt at virksomheden også tester med egne testcases, der afspejler virksomhedens egne arbejdsgange og angivelser. Systemet indeholder nemlig en bred vifte af forretningsregler som både er EU og DK specifikke. Det er vigtigt, at man sikrer sig, at man har det nødvendige data, som gør at man kan overholde alle disse regler.

Hvis du er softwareleverandør og foretager onboarding på vegne af flere virksomheder er det vigtigt i denne fase at være opmærksom på at teste specifikke scenarier for hver af de virksomheder, der foretages onboarding for.

### Fase: Implementer støttefunktioner

Toldsystemet har en række støttefunktioner, der skal systemunderstøttes. Det drejer sig om følgende:

* Foretag rettelse af en angivelse (Correction)
  + Rettelser kan foretages frem til varen er frembudt. Vær opmærksom på at corrections alene bruges på angivelser, der er accepteret. Rettelse som følge af at en angivelse er afvist ved den semantiske validering sker ved at rette fejlen og genindsende. Dette betragtes således ikke som en correction.
* Indsendelse af ændringsanmodninger (Amendments)
  + Amendment foretages efter varen er frembudt. Det kan eks. være at et beløb er angivet forkert.
* Indsendelse af ugyldiggørelser (Invalidation)
  + Invalidation anvendes til at ugyldiggøre en angivelse. Også efter frembydelse. Eks. fordi varen returneres.
* Anmodning om godtgørelse (Repayment)
  + Anvendes hvis der er betalt for meget/for lidt i told og moms og der ønskes en godtgørelse.
* Frembydelse I2
  + Er egentlig en angivelsestype i sig selv som anvendes ved frembydelse af varer.

Ift. XML-skemaet er det i store træk det samme skema der anvendes som til selve angivelsen - dog ved tilføjelse af få ekstra felter og koder, der angiver, hvilken funktion, der anvendes. Der skal ved indsendelsen refereres til det unikke nummer (MRN) som angivelsen blev tildelt ved accepten.

XML-skemaspecifikationerne og testscenarierne til støttefunktionerne findes på [Github](https://github.com/skat/dms-public).

Der henvises iøvrigt til [Import systemguiden på skats Github](https://github.com/skat/dms-public/raw/master/dokumenter/ImportH7SystemGuide.docx).

# Trin 3: Brugeradgang til Toldsystemets online brugergrænseflade

Få adgang til testmiljø og produktion  
Der skal indledningsvist anmodes om adgang til Toldsystemet. (Har du via system-til-system integration allerede adgang til testmiljøet TFE skal der ikke søges om specifik adgang til onlineløsningen). Dette sker via ansøgning her: [Skat.dk: Tilmelding til toldsystemerne](https://skat.dk/skat.aspx?oid=56120). Uanset om det er Toldsystemets system-til-system integration eller via online brugergrænsefladen, skal der anmodes om adgang.

Når ansøgning er imødekommet oprettes der via TOLDST en aftale. Aftalen giver virksomheden rettigheder til at selv at tildele roller og rettigheder til de af virksomhedens medarbejdere, der skal have adgang til systemet. Virksomheden kan administrere roller og rettigheder til både testmiljøet TFE og produktionsmiljøet.

### Tildeling af roller til Portalløsningen

Tildeling af rettigheder til medarbejdere sker via Tastselv Erhverv og kræver at de medarbejdere, der skal have adgang, har et medarbejdercertifikat. Login til Toldsystemet sker således altid med medarbejdercertifikat.

Se hvordan roller og rettigheder tildeles i denne guide: [Vejledning Roller til TP](https://github.com/skat/dms-public/blob/master/dokumenter/VejledningRollerTilTP.docx)

### Hvorfor bruge Toldsystemets brugergrænseflade

I brugergrænsefladen kan man indsende både angivelser og anmodninger, det er også muligt at fremsøge angivelser så man kan se status, og hvilke notifikationer der er kommet. Brugergrænsefladen kan være et alternativ til at indsende angivelser hvis virksomheden ikke har deres egen system-til-system løsning. Brugergrænsefladen er gratis og kan bruges af alle der har oprettet sig som bruger hos Toldstyrelsen.

Det kan derfor være at brugergrænsefladen kan opfylde det behov en virksomhed har, hvorfor virksomheden ikke behøver at investere i deres egen system-til-systemløsning. Det er derfor vigtigt at virksomheden kontakter Toldstyrelsen for at afdække deres behov, inden de vælger at laver deres egen løsning.

Hvis virksomheden har sin egen system-til-systemløsning, kan brugergrænsefladen bruges som en backup mulighed hvis der er problemer med filløsningen eller blot, hvis man har behov for at dobbelttjekke eller søge en angivelse frem.

Læs mere om brugergrænsefladen og find diverse klikvejledning til brugen af brugergrænsefladen på [Github](https://github.com/skat/dms-public).



# Trin 4: Fejlrettelser

* **Afsæt tid til fejlrettelser**Ved produktionssætning af Toldsystemet vil der være en periode, hvor man kan forvente, at man vil finde nogen fejl, som ikke er blevet fundet under testperioden. Hvis der opstår problemer, skal man kontakte TOLDST servicedesk.

# Beskrivelse af angivelsestyper

## H7

H7 er den første angivelse type som vil kunne bruges i det nye Toldsystem. H7 er en ny angivelse type, som er til lavværdi varer. Angivelsestypen er lavet, på grund af de nye regler om moms, hvor der pr. 1. juli 2021 pålægges moms på køb af varer fra lande uden for EU fra første krone. Momsfritagelsen for varer med en værdi under 80 dkk bliver derved afskaffet og en toldangivelse vil være påkrævet alle varer. Med ønske om en strømlinet proces, har EU vedtaget, at der fra 1. juli 2021 vil blive tilbudt et reduceret datasæt (H7), som kan anvendes til import af varer, hvis værdi er under 1.150 dkk (low value consignment). H7 er med andre ord et tilbud, som stilles til rådighed, for at smidiggøre indsendelser af angivelser for forsendelser af lavværdi varer, som kan importeres under reglerne for definitiv toldfrihed. H7 er derved et nyt tilbud som supplement til H1, den almindelige fulde angivelse til fri omsætning. H7 vil være den første angivelsestype som kan indsendes til Toldsystemet. Det vil ikke være muligt at benytte sig af MIO (Midlertidig opbevaring) og MIG (midlertidige opbevaring ved grænsen) på en H7, disse vil først være en del af release 2.

Der er to forskellige måder man kan frembyde en H7. Dette kan enten gøres via Manifest systemet, eller ved at indsende en I2 igennem Toldsystemet.

Da H7 er et tilbud og ikke et påbud, vil det som alternativ også være muligt at anvende en almindelig angivelse/fuldangivelse til forsendelser under 1.150 kr. Fuldangivelser kan altså fortsat sendes i det eksisterende importsystem frem til udgangen af 2022, hvor H1 træder i kraft og det eksisterende importsystem udfases.

#Decorative

|  |  |  |  |
| --- | --- | --- | --- |
|  | www.ufst.dk  ISBN |  | Udviklings- og Forenklings- styrelsen er en del af  Skatteforvaltningen |